****

**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUIBISTRIȚA - NĂSĂUD** |

**D**

**DECIZIE INIȚIALĂ**

**din 03 septembrie 2020**

Urmare a notificării depusă de **Șuteu Vasile Florin**, cu domiciliul în orașul Năsăud, Bulevardul Grănicerilor, nr. 54B,privind prima versiune a planului: *Plan Urbanistic Zonal –* Construire spațíu comercial, în orașul Năsăud, Bulevardul Grănicerilor, nr. 54 B, înregistrată la Agenţia pentru Protecţia Mediului Bistriţa-Năsăud cu nr. 8604/13.08.2020, în baza:

- HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

- OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

- HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare,

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din data de 02.09.2020,

- în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

- în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide:**

**Planul Urbanistic Zonal** - **Construire spațíu comercial**, în orașul Năsăud, Bulevardul Grănicerilor, nr. 54 B, judeţul Bistriţa-Năsăud,

**titular**: **Șuteu Vasile Florin,** cu domiciliul în orașul Năsăud, Bulevardul Grănicerilor, nr. 54 B, judeţul Bistriţa-Năsăud,

**nu necesită evaluare de mediu, nu necesită evaluare adecvată și se adoptă fără aviz de mediu.**

**Motivele care au stat la baza luării deciziei etapei de încadrare, luând în considerare criteriile prevăzute în anexa 1 a HG nr.1076/2004, sunt următoarele:**

* *Planul Urbanistic Zonal se elaborează pentru analizarea posibilității schimbării regulamentului de urbanism pentru o suprafața de 994 m2 situată în intravilanul orașului Năsăud, UTR 4,****din***  *subzona L2f subzona locuințelor individuale, cu regim de construire cuplat* sau izolat, P, P+1, din zona de terasa, str. T. Tudoran, Crinului , Trandafirului, Granicerilor-est, Bistritei - situate in afara zonei de protectie monumente istorice*,* ***în*** M(M1a) - SUBZONA MIXTA**,** situată în afara zonei protejate cu regim de înălţime de maxim P+2 niveluri, pentru *construirea pe acest teren a unui imobil – spațiu comercial în regim de înălțime parter.*

*Conform Avizului prealabil de oportunitate nr. 29490/01.07.2020, emis de Primăria orașului Năsăud, se propune schimbarea funcțiunii subzonei din L2f, L2f subzona locuințelor individuale, cu regim de construire cuplat* sau izolat, P, P+1, din zona de terasa, str. T. Tudoran, Crinului , Trandafirului, Granicerilor-est, Bistritei - situate in afara zonei de protectie monumente istorice*, în L3 - locuință colectivă în regim de înălțime de max. P+3E+M cu spații comerciale la parter.*

* *În zona studiată, în spatele terenului există un bloc de locuințe P+3E situat în* (M1a) - SUBZONA MIXTA**,** situată în afara zonei protejate cu regim de înălţime de maxim P+2 niveluri, pentru *construirea pe acest teren a unui imobil – spațiu comercial în regim de înălțime parter.*

*- Bilanţ teritorial:*

|  |  |  |  |  |
| --- | --- | --- | --- | --- |
|  | **EXISTENT** | | **PROPUS** | |
| Spatii construite | 315mp | 31.70% | 471mp | 47.38% |
| Circulatii interioare | 104.50mp | 10.51% | 150mp | 15.09% |
| Sp. verzi amenajate | 298.20mp | 30% | 298.20mp | 30% |
| Sp. verzi neamenajate/alei/accese | 276.30mp | 27.80% | 74.80mp | 7.52% |
| **S TEREN STUDIAT/REGLEMENTAT** | **994mp** | **100%** | **994mp** | **100%** |

*- POT maxim – 50 %, POT propus – 47,38 %;*

*- CUT maxim – 1 ; CUT propus - 0,96;*

*- regim de înălțime propus: parter;*

*- accesul carosabil și pietonal se va face din Bulevardul Grănicerilor;*

- se propun locuri de parcare temporare pentru aprovizionare în incinta curții imobilului, cu acces din b-dul Grănicerilor, iar pentru vizitatori locurile de parcare vor fi situate în incinta parcării care va deservi magazinul "Penny Market", locuri disponibile prin contracte încheiate între cele două societăți și care vor fi parte integrantă a documentației.

***Conform Anexei 1 a H.G. nr. 1076/2004, pentru planuri, criteriile pentru determinarea efectelor semnificative potenţiale asupra mediului sunt:***

**I.** Caracteristicile planurilor şi programelor cu privire, în special, la:

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

-stabilirea funcţiunii zonei, realizarea unei subzone mixte, cu regim de construire continuu sau discontinuu cu regim de înălţime de maxim P+2 niveluri (regimul de inaltime maxim propus va fi P).

-zonele mixte se caracterizează printr-o mare flexibilitate în acceptarea diferitelor funcţiuni de interes general şi public, formând în mod continuu linearităţi comerciale şi de servicii de-a lungul arterelor principale.

Totodată, zona mixtă prelungeşte zona centrală şi conturează un sistem polinuclear de centre de interes local ale orasului Nasaud.

Zona este constituită din instituţii, servicii şi echipamente publice, servicii de interes general (servicii manageriale, tehnice, profesionale, sociale, colective şi personale, comerţ, hoteluri, restaurante, recreere), mici activităţi productiv manufacturiere şi locuinţe.

Această subzona va conține cadrul legal de amplasare a construcțiilor și elementelor adiacente propuse;

- precizarea regimului de înălţime şi a indicatorilor privind utilizarea terenului (POT, CUT);

- realizare accese carosabile şi pietonale;

- aliniamente obligatorii, distanţe de retragere de la aliniament;

- echiparea edilitară a amplasamentului;

- reguli cu privire la amplasarea de spaţii verzi şi împrejmuiri;

- reguli cu privire la păstrarea integrităţii mediului;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

Conform Certificatului de urbanism, folosinţa actuală a terenului este de curți construcții, arabil în intravilan, conform PUG oraș Năsăud.

Terenul se învecinează pe 3 laturi cu proprietăți private, iar pe o latura cu b-dul Grănicerilor, și se află in intravilanul localității.

Pentru a nu influenţa zonele învecinate şi pentru a nu crea disconfort din acest punct de vedere, se vor lua următoarele măsuri:

- proiectele vor avea în vedere toate aspectele privind protecţia mediului şi sănătatea populaţiei, astfel că vor prevedea măsurile şi dotările necesare pentru minimizarea impactului din aceste puncte de vedere şi pentru încadrarea tuturor emisiilor în limitele maxime admise;

- la realizarea PUZ-ului propus s-a avut în vedere respectarea condițiilor din Regulamentul Local de Urbanism aferent PUG oraș Năsăud cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;

- la realizarea PUZ-ului propus s-a avut în vedere respectarea prevederilor Ordinului nr. 119/2014 privind aprobarea Normelor de igienă şi a recomandărilor privind mediul de viaţă al populaţiei.

Modificările propuse nu conduc la posibilitatea apariţiei de efecte semnificative asupra mediului şi nu influenţează alte planuri şi programe.

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

- PUZ-ul prevede o suprafaţă de 298.20mp, respectiv 30% spaţiu verde;

*d) problemele de mediu relevante pentru plan sau program:*

Conform PUG al orașului Năsăud, amplasamentul studiat nu prezintă riscuri naturale sau alte probleme de mediu.

Amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite.

• factorul de mediu apă:

1. în zonă există rețele de alimentare cu apă și canalizare; PUZ-ul prevede asigurarea utilităților prin extindere rețea apă și canalizare de pe amplasamentul studiat;

2. evacuarea apelor pluviale convenţional curate se va realiza prin rigole din beton cu pantă către drumul stradal, sau pe terenurile ramase neconstruite;

3. nu vor fi afectate cursuri de apă de suprafaţă.

• factorul de mediu aer: principalele surse de poluare a aerului sunt traficul auto, arderea combustibilului pentru încălzire ;

→ traficul auto nu se va intensifica în mod considerabil faţă de situaţia actuală;

→ încălzirea spațiilor este propusă cu centrale termice pe combustibil gazos; centralele vor fi omologate, astfel că emisiile se vor încadra în limitele admise conform Ordinului MAPPM nr. 462/1993;

• zgomot şi vibraţii:

Se vor impune toate măsurile necesare astfel încât activitățile de pe amplasament să nu producă zgomote care să depășească limitele prevăzute de STAS 10.009/2017.

• factorul de mediu sol: poate fi afectat prin depozitări necontrolate de deșeuri, scurgeri accidentale de carburanţi şi uleiuri;

→ la realizarea investiţiilor, deșeurile menajere și deșeurile de construcție vor fi predate operatorului de salubritate din zonă, prin contract;

Pentru a preveni scurgerile de combustibil și uleiuri în mediu, pentru a menține nivelul de zgomot și noxe în limite admise, la realizarea investiţiilor şi în desfăşurarea activităţilor se vor impune următoarele măsuri:

1. constructorul va menține utilajele în stare bună de funcţionare, având inspecțiile tehnice periodice efectuate;

2. personalul care deservește utilajele va fi instruit să supravegheze funcționarea acestora și să ia măsurile necesare pentru a evita poluarea mediului înconjurător în cazul unor defecțiuni tehnice;

- obligarea antreprenorilor să dețină pe amplasament mijloace de intervenție pentru stoparea răspândirii poluării în caz de poluări accidentale;

- în caz de scurgeri accidentale: oprirea scurgerilor, localizarea poluantului scurs, interventie cu material absorbant pentru reținerea produsului petrolier, intervenția manuală pentru colectarea produsului petrolier, colectarea produsului uleios în recipiente etanșe;

- interzicerea utilizării unor utilaje care prezintă un grad de uzură ridicat sau cu pierderi de carburanți și/sau lubrefianți;

- interzicerea schimburilor de lubrefianți și a reparațiilor mijloacelor auto şi utilajelor utilizate pe suprafața amplasamentului, dacă unităţile nu sunt autorizate în acest sens.

Emisiile produse de mijloacele de transport și de utilaje vor fi măsurate la inspecția tehnică periodică și conform legislației, utilajele cu emisii care depășesc normele legale nu sunt admise la funcționare sau circulație pe drumurile publice.

Se recomandă efectuarea cu strictețe a reviziilor tehnice la mijloacele auto pentru ca, pe toată perioada de construire sau funcţionare, să se încadreze în prevederile legale.

Precizăm faptul că eventuale poluări accidentale de pe amplasament nu produc impurificări majore ale factorilor de mediu, deoarece cantitățile stocate în rezervoarele și mecanismele utilajelor sunt reduse.

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):*

- planul va respecta la implementare legislația națională și comunitară de mediu în vigoare.

**II.** Caracteristicile efectelor şi ale zonei posibil a fi afectate cu privire, în special, la:

*a) probabilitatea, durata, frecvenţa şi reversibilitatea efectelor:*

- prin soluții constructive corespunzătoare adoptate la realizarea investițiilor şi prin respectarea tuturor măsurilor impuse în desfăşurarea activităţilor propuse, impactul asupra mediului nu va fi semnificativ şi nu va produce efecte ireversibile;

*b) natura cumulativă a efectelor:*

- P.U.Z.-ul nu generează efecte negative asupra altor planuri și programe.

*c) natura transfrontieră a efectelor:*

- Nu este cazul.

*d) riscul pentru sănătatea umană sau pentru mediu (de exemplu, datorită accidentelor);*

- Nu există risc pentru sănătatea umană sau pentru mediu. Ținând cont de specificul zonei, zonă de locuit, nu există emisii de noxe peste normele admise.

*e) mărimea şi spaţialitatea efectelor (zona geografică şi mărimea populaţiei potenţial afectate):*

- Efectele generate de plan sunt de mică amploare raportate la suprafața studiată.

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural;*

*(ii)depăşirea standardelor sau a valorilor limită de calitate a mediului;*

*(iii) folosirea terenului în mod intensiv;*

- În urma amenajărilor propuse, procentul de ocupare al terenului va fi de maxim 50%, iar coeficientul de ocupare al terenului de maxim 1.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

- Nu există efecte asupra zonelor sau peisajelor care au un statut de protejare recunoscut pe plan național, comunitar sau internațional.

**Obligațiile titularului:**

1. Titularul are obligația de a respecta legislația de mediu în vigoare.

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

3. În vederea realizării proiectelor propuse prin PUZ, titularul va notifica APM Bistrița-Năsăud și va solicita actele de reglementare conform legislației de mediu în vigoare.

4. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării.

5. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

Anunţuri publice privind depunerea solicitării de obținere a avizului de mediu a fost mediatizat prin publicare în presa locală și afişare pe site-ul şi la sediul A.P.M. Bistriţa-Năsăud.

Anunțul public privind decizia inițială a etapei de încadrare publicat pe situl APM Bistrița Năsăud.

Nu s-au înregistrat observaţii sau comentarii din partea publicului interesat.

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire a obiectivelor prevăzute se va urma procedura de reglementare conform Legii 292/2018 privind evaluarea impactului anumitor proiecte publice şi private asupra mediului.**

**Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.**

DIRECTOR EXECUTIV, ŞEF SERVICIU AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marinela Suciu

ÎNTOCMIT,

geogr. Elena Greab

**AGENŢIA PENTRU PROTECŢIA MEDIULUI BISTRIȚA - NĂSĂUD**

Adresa: strada Parcului nr. 20, Bistrița, cod 420035, jud. Bistrița-Năsăud

E-mail: [office@apmbn.anpm.ro](mailto:office@apmbn.anpm.ro); Tel.0263 224 064; Fax 0263 223 709

|  |
| --- |
| *Operator de date cu caracter personal, conform Regulamentului (UE) 2016/679* |